CELEX: C2005/193/15
Language: sk
Date: 2005-08-06 00:00:00
Title: Vec C-212/05: Návrh na začatie prejudiciálneho konania podaný uznesením Bundessoziaalgericht z 10. februára 2005, ktorý súvisí s konaním: Gertraud Hartmann proti Freistaat Bayern

6.8.2005   
            
            
               SK
            
            
               Úradný vestník Európskej únie
            
            
               C 193/9
            
         Návrh na začatie prejudiciálneho konania podaný uznesením Bundessoziaalgericht z 10. februára 2005, ktorý súvisí s konaním: Gertraud Hartmann proti Freistaat Bayern
   (Vec C-212/05)
   (2005/C 193/15)
   Jazyk konania: nemčina
   Bundessoziaalgericht podal uznesením z 10. februára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Gertraud Hartmann proti Freistaat Bayern a bol doručený kancelárii Súdneho dvora 17. mája 2005.
   Bundessoziaalgericht žiada Súdny dvor, aby rozhodol o nasledujúcich otázkach:
   
               a)
            
            
               Musí sa za migrujúceho pracovníka v zmysle nariadenia Rady (EHS) č. 1612/68 o slobode pohybu pracovníkov v rámci spoločenstva (ďalej len „nariadenie č. 1612/68“) (1), v súvislosti s časovými úsekmi patriacimi do obdobia od januára 1994 do septembra 1998, považovať aj nemecký štátny príslušník, ktorý si v roku 1990 premiestnil svoje bydlisko z tohto štátu do Rakúska, pričom zostal pracovať ako úradník na pošte v Nemecku a svoje zamestnanie odvtedy vykonáva ako cezhraničný pracovník?
            
         
               b)
            
            
               V prípade kladnej odpovede na otázku pod písm. a):
               Zakladá skutočnosť, že manželovi osoby uvedenej pod písm. a), ktorý je nezamestnaný, má bydlisko v Rakúsku a štátnu príslušnosť tohto štátu, bol odmietnutý nárok na nemecký príspevok na výchovu z dôvodu, že nemá v Nemecku ani bydlisko, ani obvyklý pobyt, diskrimináciu na základe článku 7 ods. 2 nariadenia č. 1612/68?
            
         
      (1)  Ú. v. ES L 257, s. 2.